ഒളിമ്ബിക് വേദിയാകാന് ഇന്ത്യയും കൊതിക്കുന്നു : തോമസ് ബാക് ടോക്യോ : 2036ലോ അതിന് ശേഷമോ ഒളിമ്ബിക്സിന് വേദിയാകാന് ഇന്ത്യയുള്പ്പടെയുള്ള രാജ്യങ്ങള് കൊതിക്കുന്നുണ്ടെന്ന് അന്താരാഷ്ട്ര ഒളിമ്ബിക് കമ്മിറ്റി പ്രസിഡന്റ് തോമസ് ബാക്. അമേരിക്കന് മാദ്ധ്യമമായ വാള്സ്ട്രീറ്റ് ജേണലിന് നല്കിയ അഭിമുഖത്തിലാണ് ബാക് ഇക്കാര്യം പറഞ്ഞത്. വലിയ പണച്ചെലവുമൂലം പല രാജ്യങ്ങളും ഒളിമ്ബിക്സ് നടത്താന് മടിക്കുന്നു എന്ന ചര്ച്ചകള് സജീവമായതിനെക്കുറിച്ചുള്ള ചോദ്യങ്ങള്ക്കാണ് ഇന്ത്യയുടെ പേരെടുത്തു പറഞ്ഞുള്ള ഐ.ഒ.സി തലവന്റെ മറുപടി. 2032ലെ ഒളിമ്ബിക്സിന് വേദിയായി അടുത്തിടെ ആസ്ട്രേലിയയിലെ ബ്രിസ്ബേന് തിരഞ്ഞെടുക്കപ്പെട്ടിരുന്നു. അതിന് ശേഷമുള്ള ഒളിമ്ബിക്സുകള്ക്കുപോലും വേദിയാകാന് ഇപ്പോഴേ ഇന്ത്യ,ഖത്തര്,ഇന്തോനഷ്യ,ജര്മ്മനി അടക്കമുള്ള രാജ്യങ്ങള് തയ്യാറാണെന്നാണ് ബാക് പറഞ്ഞത്. അതേസമയം അന്താരാഷ്ട്ര ഒളിമ്ബിക് കമ്മിറ്റിയുടെ ഒരു യോഗത്തില് 2036ലോ അതിന് ശേഷമോ ഒളിമ്ബിക് വേദിയാകാന് തയ്യാറാണെന്ന് ഇന്ത്യന് ഒളിമ്ബിക് അസോസിയേഷന് അറിയിച്ചിരുന്നതായി സെക്രട്ടറി ജനറല് രാജീവ് മേത്ത വ്യക്തമാക്കി.